cyanic-selkie/wikianc huggingface dataset:
Kouakou Privat Yao
Karjera
2019 m. vasarį tapo FK Palanga nariu. Debiutavo 2019 m. rugpjūčio 3 d. XVIII (18) turo rungtynėse prieš FK Riteriai, kurios baigėsi palangiškių pralaimėjimu rezultatu 0:1.
Titas Stremavičius
Biografija
2007–2014 m. atstovavo Lietuvai Pasaulio ir Europos jaunių šachmatų čempionatuose.
Kiaulytės vakcina
Medicininė paskirtis
Kiaulytės vakcinos paprastai saugiai apsaugoti nuo kiaulytės. Skiepijant daugumą gyventojų siekiama sumažinti komplikacijų skaičių populiacijoje. Apskaičiuotasis veiksmingumas paskiepijus 90 % populiacijos siekia 85 %. Ilgalaikei apsaugai reikia skiepyti dviem dozėmis; pradinę dozę rekomenduojama skirti nuo 12 iki 18 mėnesių amžiaus kūdikiams, o antrąją dozę – per laikotarpį nuo 2 iki 6 metų amžiaus. Galima skiepyti imuniteto dar neturinčius asmenis.
Émile Coste
Émile Coste (1862 m. vasario 2 d. – 1927 m. liepos 7 d.) – Prancūzijos fechtavimo sportininkas. Olimpinis čempionas fechtavimo rapyromis rungtyje.
Kiaulytės vakcina
Saugumas
Kiaulytės vakcina palyginti saugi, šalutinis poveikis paprastai lengvas. Paskiepijus gali silpnai skaudėti injekcijos vietą, ji gali patinti, galima lengvai karščiuoti. Reikšmingesnis šalutinis poveikis pasireiškia retai. Trūksta įrodymų, kuriais remiantis būtų galima vakciną susieti su tokiomis komplikacijomis, kaip neigiamas neurologinis poveikis. Skiepyti negalima nėščiųjų arba asmenų, kurių nusilpusi imuninė funkcija. Apie sunkų šalutinį poveikį vaikams, kurių motinos buvo paskiepytos šia vakcina nėštumo metu, patikimų dokumentų nėra. Nors vakcina gaminama naudojant viščiukų ląsteles, ją gali vartoti kiaušiniams alergiški asmenys.
Émile Coste
Biografija
Paryžiuje vykusiose 1900 m. vasaros olimpinėse žaidynėse prancūzas dalyvavo fechtavimo rapyromis rungtyse. Finale nugalėjęs savo bendratautį Henri Masson Coste tapo olimpiniu čempionu.
Kiaulytės vakcina
Naudojimas
Dauguma išsivysčiusių šalių ir daug besivystančių šalių dažnai įtraukia į savo skiepijimų planus kiaulytės vakcinos derinį su tymų ir vakcinomis, vadinamą MMR vakcina. Yra ir šių trijų vakcinų derinys su vėjaraupių vakcina, vadinamoji MMRV vakcina. 2005 m. 110 šalių buvo skiepijama šia vakcina. Srityse, kuriose paskiepyta daug žmonių, ligos atvejų sumažėjo daugiau nei 90 %. Vienos rūšies skiepams sunaudota maždaug pusė milijardo dozių.
Ricky Memphis
Rikis Memfis (, g. 1968 m. rugpjūčio 29 d. Romoje) – italų televizijos ir kino aktorius. Savo pseudonimą jis pasirinko atlikėjo Elvis Presley garbei.
9 dešimtmetyje jis debiutavo televizijos pokalbių šou, 1991 m. pirmą kartą pasirodė kine, filme „Ultra“, už kurį pelnė Europos kino apdovanojimą kaip geriausias antrojo plano aktorius.
Rajai
Rajai (kitaip bahingai, kiratai, khambai) – kiratų tauta, gyvenanti Himalajų priekalnėse: Nepale (Dudh Kosio ir Aruno tarpupyje), Indijoje (Sikime, Dardžilinge), Butane. Pagrindinės rajų gentys – athapaharijai, bantavai, khalingai, thulungai, čamlingai ir kt. Kalba kiratų kalbomis (bantavų, čamlingų, samų, kulungų, sampangų, načhiringų, thulingų ir kt.), priklausančiomis kinų-tibetiečių kalbų šeimai. Išpažįsta tradicinę tikybą (mundhum), yra hinduistų, budistų.
Verčiasi rajai kapline žemdirbyste, plinta terasinė. Pagrindinė auginama kultūra – ryžiai. Taip pat laiko gyvulius, medžioja.
Kaimai nedideli, įsikūrę kalnų šlaituose arba upių slėniuose. Būstai daugiausia akmeniniai, dengti čerpėmis, skalūnais.
Išlikęs skirstymasis į gentines-giminines grupes. Gimininių linijų vadai turi rajų titulą (nuo jo ir kilo tautovardis). Šeima didžioji, patrilokalinė, pasitaiko poligamija. Dabar skirstosi į mažąsias šeimas.
Tikyboje svarbus protėvių kultas, gausu animizmo, šamanizmo bruožų, turi savo žynius.
Idrisas Umajevas
Idrisas Umajevas (g. 1999 m. sausio 15 d.) – čečėnų kilmės futbolininkas, turintis Rusijos pilietybę, puolėjas. Žaidė Lietuvoje 2019 m., atstovavo „Palangos“ klubui.
Karjera
Čečėnų kilmės žaidėjas profesionalo karjerą pradėjo Rusijoje.
FK Palanga
2019 m. vasarį tapo FK Palanga nariu, kai FK Ahmat Groznyj išnuomojo žaidėją palangiškiams. Puolėjas A lygoje debiutavo 2019 m. kovo 3 d. pirmojo turo rungtynėse prieį FK Žalgiris. Debiutinėse rungtynėse 35 minutę pasižymėjo įvarčiu. Jo pelnytas įvartis išvedė į priekį kovoje prieš FK Žalgiris. Tiesa, antrame kėlinyje žalgiriečiai pelnė net penkis įvarčius ir palangiškiai pralaimėjo net 1-5, o Idrisas 90 minutę užsidirbo raudoną kortą ir buvo pašalintas iš rungtynių.
2019 m. liepos mėn. žaidėjas paliko FK Palanga. Per laiką, praleistą Lietuvoje Idrisas A lygoje sužaidė 14 rungtynių ir pasižymėjo 7 įvarčiais, bei rezultatyviu perdavimu.
FK Himki
Grozno „Ahmat“ klubas, kuriam priklauso žaidėjas, išnuomojo puolėją „Chimki“ komandai iki 2019–2020 metų sezono pabaigos.
FK Čaika Pesčanokopskoje
Buvo skolinamas antroje pakopoje žaidžiančiam Čaikos klubui iš Pesčanokopsajės.
FK Šahter Ķaraǵandy
2021 m. žaidė Kazachstane ir atstovavo Karagandos „Šahter“. Su šiuo klubu pateko į Kazhachstano futbolo taurės finalą, kuriame pralaimėjo tik po baudinių serijos. Savo vienuolikos metrų baudinį Idrisas Umajevas realizavo.
2021 m. rugpjūčio 19 d. 2021/22 m. Konferencijų lygą rungtynėse tarp Karagandos „Šahter“ ir Tel Avivo „Maccabi“ pasižymėjo įvarčiu. Tai buvo pirmasis žaidėjo įvartis Europos turnyruose.
FK Jenisej Krasnojarsk
2022 m. nuomos pagrindais atstovavo FK Jenisej Krasnojarsk.
Aktiobės klubas
2023 m. nuomos pagrindais atstovavo FK Aktôbe (Kazachstanas).
Mirkliškės
Mirkliškėmis vadinamos Baltarusijos gyvenvietės Vitebsko apskrityje:
Ivanas Baklanovas
Ivanas Baklanovas (g. 1995 m. kovo 16 d.) – Rusijos futbolininkas, žaidžiantis saugo pozicijoje. Buvęs FK Palanga žaidėjas.
Karjera
Žaidėjas profesionalo karjerą pradėjo Rusijoje. Atstovavo įvairiems klubams.
2019 m. vasarį tapo FK Palanga nariu.
Georges de la Falaise
Georges de la Falaise (1866 m. – 1910 m.) – Prancūzijos fechtavimo sportininkas. Olimpinis čempionas fechtavimo kardais rungtyje.
Biografija
Paryžiuje vykusiose 1900 m. vasaros olimpinėse žaidynėse prancūzas dalyvavo fechtavimo rungtyse. Fechtavimo špagomis rungtyje prancūzas liko ketvirtas. Kardų fechtavimo finale nugalėjęs savo bendratautį Léon Thiébaut Falaise tapo olimpiniu čempionu.
1908 m. vasaros olimpinėse žaidynėse Falaise užėmė septintą vietą individualioje rungtyje ir ketvirtą vietą komandinių kardų varžybose.
Upytė (Vilnius)
Upytė – buvęs viensėdis, dabar Vilniaus miesto dalis, esanti 1 km į pietus nuo Pilaitės. Upytė įsikūrusi Sudervėlės upelio slėnyje, iš visų pusių supama Gudelių šilo. Kiek į pietus nuo Upytės yra Gudelių kaimas ir mikrorajonas, o toliau vakaruose – Salotės ežeras. Vienintelė gatvė – Rojaus. Joje yra keli gyvenamieji namai.
Istorija
Iki XX a. pab. Upytė buvo viensėdis Buivydiškių apylinkėje.
Norvegijos futbolo varžybos 1973 m.
Norvegijos futbolo varžybos 1973 m.
Jimmy Fallon
Džeimsas „Džimis“ Tomas Felonas (James Thomas Fallon; g. 1974 m. rugsėjo 19 d.) – JAV aktorius, komikas, TV laidų vedėjas, muzikantas. Aktorius žinomas dėl savo vaidmenų satyrinėje TV laidoje „Saturday Night Live“ ir vakaro pokalbių laidoje „The Tonight Show Starring Jimmy Fallon“.
J. Fallon gimė 1974 m. rugsėjo 19 d. Brukline, o 21 metų persikėlė į Los Andželą ieškoti galimybių dirbti aktoriumi.
1998 m. jis prisijungė prie „NBC“ kanalo komedijinės laidos „Saturday Night Live“. Čia jis dirbo iki 2004 m. ir tapo įžymybe. 2001 m. amerikietis vedė MTV filmų apdovanojimų ceremoniją.
2009 m. aktorius grįžo į NBC televiziją ir pradėjo vesti savo laidą „Late Night with Jimmy Fallon“. 2014 m. jis tapo šeštuoju istorijoje laidos „The Tonight Show“ vedėju.
J. Fallon taip pat yra parašęs 5 knygas ir išleidęs 2 komedijos ir muzikos albumus.
2010 m. J. Fallon vedė Primetime Emmy apdovanojimų ceremoniją. Jis pats šiuose apdovanojimuose yra laimėjęs 7 kartus.
2017 m. aktorius vedė 74-tųjų Auksinio gaublio apdovanojimų ceremoniją.
Ejekatlis
Actekai šį dievą vaizdavo juodą, jo veidą slėpė raudona kaukė su snapu, ant kaklo – kriauklių vėrinys (taip paaiškinamas vėjo švilpesys). Tikėta, kad padedąs lietaus dievui Tlalokui, prieš lietų išvalydamas orą, o savo galingu alsavimu įpučiąs gyvybę naujiems kūriniams. Kadangi buvo glaudžiai siejamas su lietaus dievybėmis, Ejekatliui aukojama būdavo drauge su jomis. Pasak mitų, Ejekatlis įsimylėjęs gražiąją Majauelę ir tokiu būdu suteikęs žmonės galimybę mylėti. Penktosios saulės amžiaus pradžioje šis dievas pūsdamas privertęs judėti Saulę ir Mėnulį. Pasiaukoję ugnyje, Saule ir Mėnuliu tapę šviesos dievas Nanauacinas ir mėnulio dievas Teksistekatlis.
Menachem Begin
Menachemas Beginas (1913 m. rugpjūčio 16 d. Lietuvos Brastoje – 1992 m. kovo 9 d. Tel Avive) – Izraelio politikas, ministras pirmininkas (1977–1983), Nobelio taikos premijos laureatas 1978 m.
Biografija
Baigė Varšuvos universiteto Teisės fakultetą. Nuo 1930 m. buvo sionistų sukarintos jaunimo organizacijos „Beitar“ narys, 1938–1939 m. „Beitar“ Lenkijos skyriaus vadovas. 1939 m. prasidėjus II pasauliniam karui iš Varšuvos pasitraukė į Vilnių. 1940 m. NKVD suimtas, kalintas Lukiškių kalėjime. Iš ten sovietai 1940 m. ištrėmė į Komiją. Su V. Anderso Lenkijos kariuomene 1943 m. pateko į Palestiną.
1978 m. pasirašė Kemp Devido taikos sutartį su Egiptu, už ką kartu su Egipto lyderiu A. Sadatu buvo apdovanotas Nobelio taikos premija. Nepritarė Palestinos arabų valstybės sukūrimui.
Ragelių apylinkė
Ragelių apylinkė – Lietuvos TSR administracinis-teritorinis vienetas šiaurės rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Ragelių valsčiuje, 1950 m. priskirta naujam Rokiškio rajonui. 1954 m. prijungta dalis Laibgalių apylinkės, o dalis Ragelių apylinkės prijungta prie Mickūnų apylinkės. 1963 m. prijungta Sėlynės apylinkė ir dalis Buniuškių apylinkės. 1988 m. birželio 22 d. Ragelių apylinkė prijungta prie Jūžintų apylinkės.
Vytautas Tininis
Vytautas Tininis (1959 m. gegužės 5 d. Vilniuje – 2015 m. rugsėjo 15 d. Vilniuje) – Lietuvos istorikas, pedagogas.
Biografija
1986 m. Vilniaus universiteto Istorijos fakultete baigė istoriją. 1986–1988 m. Vilniaus inžinerinio statybos instituto (dab. VGTU), 1992–2012 m. Generolo Jono Žemaičio Lietuvos karo akademijos dėstytojas. 1993 m. VU apgynė disertaciją tema „Sovietinis režimas Lietuvoje 1944–1953 metais“, humanitarinių mokslų daktaras.
Nuo 2001 m. žurnalo „Kariūnas“ atsakingasis sekretorius. Nuo 2012 m. Lietuvos gyventojų genocido ir rezistencijos tyrimo centro istorijos ekspertas, žurnalo „Genocidas ir rezistencija“ redkolegijos narys, KGB archyvinių dokumentų skelbimo aprobavimo grupės ekspertas. Tarptautinės komisijos nacių ir sovietinių okupacinių režimų nusikaltimams Lietuvoje įvertinti ekspertas.
Mokslinė veikla
Per savo mokslinę karjerą išleido leidinius „Sovietinė Lietuva ir jos veikėjai“, „Sniečkus. 33 metai valdžioje“, „Komunistinio režimo nusikaltimai Lietuvoje 1944–1953 m.“, „Sovietų Sąjungos politinės struktūros Lietuvoje ir jų nusikalstama veikla“, „Komunistinio režimo įtvirtinimas Lietuvoje ir jo nusikaltimai“.
Kartu su bendraautoriais parengė knygas „Lietuva 1940–1990: okupuotos Lietuvos istorija“ ir „Lietuvos kariuomenės karių uniformos, ženklai ir vėliavos 1990–2010 m.“, "Macikų mirties namai. Antrojo pasaulinio karo belaisvių ir GULAG’o lageriai 1939–1955 metais Šilutės apylinkėse“. Paskelbė daugiau nei 100 mokslinių ir publicistinių straipsnių, parašė daugiau nei 200 recenzijų, įvairių leidinių sudarytojas ir atsakingasis redaktorius.
Paragaudžio kapinynas
Paragaudžio kapinynas – kapinynas, esantis Šilalės rajone, Paragaudžio kaime (Kvėdarnos sen.). Valstybės saugomas archeologijos paminklas nuo 1992 m. 2022 m. duomenimis, kapinyno senkapis buvo pažymėtas seno pavyzdžio betoniniu paminklo ženklu. Vienas iš keturių saugomų kapinynų. Taip pat Paragaudyje yra pilkapynas.
Kapinyno reljefas – nežymi, žemesnių laukų supama kalvelė, kuri pietvakarių pusėje ribojasi su žvyrkeliu (Judrėnų g.). Kapinynui pakenkė gyventojų ūkinė veikla – kalvelė ilgą laiką buvo ariama. Šalia kapinyno teritorijos, iš rytų pusės, įsikūrusi sodyba. Kapai griautiniai, su įkapėmis ir be jų. Dalis kapų sunaikinta įvairių kasinėjimų metu ir ariant žemę.
Tyrimų istorija
Kraštotyrininkas Vladas Statkevičius 1972 m. atliko žvalgomuosius kapinyno tyrimus. Jis aptiko 6 griautinius kapus su IX-XII a. įkapėmis. 1973 m. kapinyną kasinėjo Telšių kraštotyros muziejaus ekspedicija, vadovaujama Vito Valatkos. Tuomet ištirtas 654 kv. m plotas, surastas 71 kapas, aptikta dar 91 suardyto kapo pėdsakų.
1972-1973 m. kapinyno 744 kv. m plote ištirti 77 kapai ir 91 suardyto kapo liekanos.
Pneumokokų vakcina
Pneumokokų vakcina – tai skiepas, skirtas apsisaugoti nuo streptokokų padermės bakterijos Streptococcus pneumoniae. Pasiskiepijus galima išvengti tam tikrų plaučių uždegimo, meningito ir sepsio atvejų. Rinkoje yra dviejų tipų pneumokokų vakcinos: konjuguotos ir polisacharidinės pneumokokų vakcinos. Šios vakcinos leidžiamos į raumenis arba po oda.
Rekomendacijos
Pasaulio sveikatos organizacija rekomenduoja konjuguotąją vakciną įtraukti į vaikų profilaktinių skiepų kalendorių. Tai taikoma ir asmenims, užsikrėtusiems ŽIV arba sergantiems AIDS. Rekomenduojama skiepyti trimis arba keturiomis dozėmis; tokio skiepijimo veiksmingumas sunkiai ligai išvengti siekia 71–93 % procentus. Polisacharidinės vakcinos veiksmingos sveikiems suaugusiesiems, tačiau neveiksmingos jaunesniems kaip dvejų metų arba silpną imuninę funkciją turintiems vaikams.
Saugumas
Vakcinos iš esmės saugios. Skiepijant konjuguotąja vakcina maždaug 10 % kūdikių parausta injekcijos vieta arba sutrinka jų miegas. Paskiepytieji taip pat gali karščiuoti. Sunkių alerginių reakcijų pasitaiko labai retai.
Istorija, visuomenė ir kultūra
Pirmoji pneumokokų vakcina į rinką pateikta 20-ojo amžiaus devintajame dešimtmetyje. Ši vakcina taip pat įtraukta į Pasaulio sveikatos organizacijos būtinųjų vaistų sąrašą, kurį sudaro rekomenduojami pagrindinės sveikatos priežiūros vaistai. 2014 m. viena dozė didmeninės prekybos tinkle kainavo 17 JAV dolerių. Jungtinėse Amerikos Valstijose ši vakcina kainuoja nuo 25–100 JAV dolerių.
Kūnas (2012 filmas)
Kūnas – 2012 m. Ispanijoje sukurtas kriminalinis filmas.
2016 m. Indijoje, o 2018 m. Pietų Korėjoje sukurti neoficialūs šio filmo perdirbiniai.
Turinys
Iš tiesų Aleksas vedė Maiką iš išskaičiavimo, tačiau tapo nuo jos visiškai priklausomas finansiškai. Vėliau jis įsimylėjo savo studentę Karlą ir ėmė kurpti planą, kaip atsikratyti žmona. Galiausiai jis nusprendė įmaišyti į Maikos gėrimą širdies smūgį sukelsiančių vaistų, tačiau kuomet dingo kūnas, Aleksas pradeda abejoti, ar iš tiesų jo žmona mirė.
Karalienių slėnis
Karalienių slėnis (, Wādī al Malekāt) – archeologinė vietovė Egipte, vakariniame Nilo krante, kitapus šiuolaikinio Luksoro. Joje buvo laidojami faraonų žmonos, vaikai ir diduomenės nariai Senovės Egipto naujosios karalystės laikotarpiu apie 1550−1070 m. pr. m. e.
Karalienių slėnis yra Tėbų nekropolio komplekso dalis. Jame buvo laidojami 18-os faraonų dinastijos didikai, 19-os dinastijos faraonų žmonos ir 20-os dinastijos faraonų žmonos ir vaikai. Karalienių slėnį sudaro pagrindinis slėnis ir keli mažesni: princo Ahmosio, Trijų duobių, Virvės slėniai. Karalienių slėnyje rasti 91 kapas, su kapais mažuosiuose slėniuose − viso 111 kapų ir iškirstų struktūrų (2012 m. duomenimis). Kodėl slėnis pasirinktas laidojimo vieta, nėra aišku. Tai gali būti susiję su piramidės formos Tėbų viršūne – aukščiausiu vietovės kalnu, kurio simbolika taip pat buvo svarbi Karalių slėniui. Paties Karalių slėnio ir kapų kalėjų Deir el Medinos kaimelio artumas tikriausiai irgi buvo reikšmingi faktoriai. Be to, slėnio pabaigoje yra grota, kurią egiptiečiai laikė šventa ir siejo su deive Hator. Liūčių vanduo kaskadiniu srautu verždavosi pro šią grotą ir tai galėjo simbolizuoti mirusiųjų atgijimą. Senovėje slėnis vadintas Ta Set Neferu, kas išvertus reikštų „Karališkųjų vaikų vieta“ arba „Grožio vieta“. Dabartinį pavadinimą XIX a. pradžioje pasiūlė prancūzų egiptologas Žanas Fransua Šampoljonas.
Kapai slėnyje sunumeruoti su priešdėliu QV (nuo ). Pirmuoju kapu slėnyje, laikoma, buvo QV47, skirtas 17-os dinastijos faraono Taa II (apie 1560 m. pr. m. e.) dukteriai, princesei Ahmosei, ir baigtas tikriausiai žymiai vėliau po faraono mirties. Vėlesnės 18-os dinastijos faraonų laikmečiu slėnyje buvo laidojama diduomenė. Jų kapai buvo labai paprasti: uoloje iškirsta vertikali šachta, vedanti į vieną ar kelis kambarius. Kambariai buvo iškalti kruopščiai, tačiau visiškai be dekoro ar įrašų sienose, todėl apie jų savininkus teko spręsti iš radinių. Kai kurie palaidotieji nustatyti: karališkųjų arklidžių prižūrėtojas Nebiri, viziris Imhotepas. Didžioji dauguma visų kapų (77 su kapais mažuose slėniuose) yra iš šios dinastijos laikotarpio. 19-os dinastijos metu slėnyje pradėtos laidoti faraonų žmonos. Jų kapai mažesniu mastu imitavo kapus Karalių slėnyje: kapai mažesni, dekoras ne toks gausus, įrašų mažiau ir jų temos apsiribojo tik „Mirusiųjų knygos“ tekstais. Pažymėtina, kad sienose karalienė vaizduota be savo vyro faraono. 20-os dinastijos metu laidotos ir faraonų žmonos, ir jų vaikai. Abiejų dinastijų metu Karalienių slėnyje iškirsti 34 kapai, iš kurių 11 nebaigti ar apleisti. thumb|left|180px| QV44 kapas jo atidarymo metu 1903 m. 20-os dinastijos metu Egipte prasidėjo politinė suirutė, Karalienių slėnis buvo išplėštas. Jame nerasta nei vieno sveiko kapo. Nerasta nei vienos karališkosios mumijos, išskyrus karalienės Nefertarės dalį. Tikėtina, kad po plėšimų mumijas surinkdavo žyniai ir perlaidodavo Tėbuose. Atidarytus kapus užliedavo potvynių vanduo, kuris prinešdavo į juos sąnašų. Vėlesniais laikais kapuose buvo laidojamos kitos mumijos iš Tėbų, kartais jie virsdavo mumijų saugyklomis su daugiau nei šimtu mumijų. Ptolemėjų laikotarpio Egipte (III−I a. pr. m. e.) slėnis tikriausiai išlaikė ritualinę prasmę kaip laidojimo vieta, tačiau tapo labiau keliautojų traukos objektu. Nuo IV a. pabaigos į slėnį pasitraukdavo koptų vienuoliai (anachoretai ir emeritai). Po 641 m. arabų invazijos į Egiptą slėnis buvo apleistas, kai kuriuose kapuose buveines įsirengė šikšnosparnių kolonijos.
XIX a. pradžioje pirmuoju reikšmingu europiečiu, apsilankiusiu slėnyje, buvo Džovanis Belconis. Po to jį tyrinėjo įvairūs egiptologai. 1903−1906 m. pirmuosius nuoseklius tyrimus slėnyje vykdė italų misija. 1904 m. Ernesto Schiaparelli atrado patį brangiausią, Ramzio II žmonos Nefertarės kapą (QV66). E. Schiaparelli įvedė dabartinę kapų numeraciją. Kiti vertingi slėnio kapai: Tyti (QV52), Amenherchepshef (QV55) ir Chaemvaset (QV44). Visi šie keturi kapai atviri lankytojams. Kitais pažymėtinais objektais yra Pta ir Meretsegerės šventykla, kurią pastatė Deir el Medinos darbininkai gretimame slėnyje, kuriuo keliaudavo dirbti į Karalienių slėnį; Deir el Rumi vieta, kurioje yra romėnų laikų šventyklos, koptų vienuolyno liekanos. Slėnyje rasta savotiška užtvanka, kurią egiptiečiai buvo pastatę, kad apsaugoti kapus nuo liūties vandens srauto. Rasta sargybos postų, darbininkų lušnelių liekanų, išliko italų archeologinės misijos pastatas.
Andrijus Spivakovas
Andrijus Serhijovyčius Spivakovas (g. 1995 m. gegužės 15 d.) – Ukrainos futbolininkas, gynėjas, saugas.
Karjera
Žaidė Ukrainoje. Priklausė Livij Bereh klubui 2021–2022 m. sezone, bet čempionatas buvo nutrauktas dėl Rusijos invazijos į Ukrainą.
FK Jonava
Nuo 2022 m. vasaros atstovavo „Jonavos“ klubui. 2022 m. rugpjūčio 16 d. sužaidė LFF taurės rungtynes prieš FC Hegelmann.
Debiutavo A lygoje 2022 m. rugpjūčio 21 d. rungtynėse prieš Sūduvos klubą.
Atstovavo Jonava B ekipai Antroje lygoje. 2022 m. rugsėjo 12 d. pasižymėjo įvarčiu Antros lygos rungtynėse prieš Hegelmann B ekipą.
Statistika
Spalvų reikšmės:
Poliomielito vakcina
Poliomielito vakcina – tai skiepas, skirtas apsisaugoti nuo poliomielito. Vieno tipo vakcinoje naudojami išaktyvinti poliovirusai, ši vakcina skiriama injekcijos būdu. Kitų tipų vakcinose naudojami susilpninti poliovirusai, ši vakcina skiriama per burną. Pasaulio sveikatos organizacija rekomenduoja nuo poliomielito skiepyti visus vaikus. Naudojant dviejų rūšių vakcinas poliomielitas pasaulyje praktiškai išnyko, o ligos atvejų skaičius nuolat mažėja. Apskaičiuota, kad 1988 m. buvo 350 000 atvejai, 2014 m. nustatyti 359.
Saugumas
Išaktyvintos poliomielito vakcinos labai saugios. Gali šiek tiek parausti arba skaudėti injekcijos vietą. Per burną vartojamos poliomielito vakcinos gali sukelti povakcininį paralitinį poliomielitą; šios komplikacijos dažnis – maždaug vienas atvejis iš trijų milijonų dozių. Abiejų tipų vakcinomis iš esmės saugu skiepyti nėščiąsias ir užsikrėtusiuosius ŽIV arba sergančius AIDS asmenis, kurie kitais atžvilgiais yra sveiki.
Istorija, visuomenė ir kultūra
Pirmoji poliomielito vakcina buvo išaktyvintų virusų vakcina. Ją sukūrė Jonas Salk, o į rinką vakcina pateikta 1955. Per burną vartojamą poliomielito vakciną sukūrė Albert Sabin, į rinką ji pateikta 1961. Ši vakcina taip pat įtraukta į Pasaulio sveikatos organizacijos būtinųjų vaistų sąrašą, kurį sudaro rekomenduojami pagrindinės sveikatos priežiūros vaistai. 2014 m. viena per burną vartojamos vakcinos dozė didmeninės prekybos tinkle kainavo apie 0,25 JAV dolerių. Jungtinėse Amerikos Valstijose išaktyvinta vakcina kainuoja nuo 25 iki 50 JAV dolerių.
Viršaitis
Viršaitis  – istorinė administracinė savivaldos pareigybė, išlikusi Lenkijoje.
Istorija
Viršaitis valdė valsčių, Lietuvos TSR – apylinkę. Pareigybė buvo Rusijoje, Lietuvoje. Buvo renkamas rinkikų („vibornų“). Apylinkės taryba Lietuvos TSR rinko apylinkės viršaitį.
Valsčiaus taryba kartą per mėnesį posėdžiaudavo, kitu laiku jos nutarimus bei valstybės įstatymus vykdė valsčiaus valdyba ir tarnautojai – viršaitis, jo pavaduotojas, raštininkas, kasininkas ir seniūnas.
Macijonėlis (12130611)
left|120px
Macijonėlis arba Mažas Macijonėlis – ežeras Lietuvoje, Švenčionių rajone, 6,5 km į pietryčius nuo Labanoro, Žeimenos miške. Ežero ilgis iš šiaurės į pietus – 0,17 km, plotis – iki 0,07 km. Altitudė 149,1 m. Krantai ištisai apaugę medžiais ir krūmais, plačiai užpelkėję – ežeras telkšo Salaičių pelkės pietrytinėje dalyje. Ežeras nenutekantis, priklauso Žeimenos upės intako Luknelės baseinui.
Už 40 m į šiaurę telkšo dar vienas Macijonėlio ežeras.
Jonas Deichmann
Jonas Deichmann (g. 1987 m. balandžio 15 d. Štutgarte, Vokietija) – vokiečių nuotykių ieškotojas, ekstremalus atletas, pasiekęs pasaulio rekordų dviračių ir ištvermės sportuose. Jonas įveikė triatloną aplink pasaulį, įveikdamas 120 ilgos distancijos triatlonų (apie 456 km plaukimo, 21600 km važiavimo dviračiu ir 5064 km bėgimo). Šios kelionės metu jis tapo žinomas kaip Vokietijos „Forestas Gampas“. Knyga apie jo kelionę „Das Limit bin nur ich“ yra bestseleris. Prieš triatloną aplink pasaulį, jis pasiekė daugybę dviračių sporto rekordų – nuo Norvegijos iki Pietų Afrikos, Aliaskos iki Argentinos ir įvairių rekordų Eurazijoje.
Filmai
thumb|upright|left|alt=|Jonas Deichmanas [[Meksika|Meksikoje triatlono aplink pasaulį metu]]
Jurijus Martinaitis
Jurijus Martinaitis (1940 m. birželio 16 d., Rostovas prie Dono – 2012 m. lapkričio 25 d., Vilnius) – Lietuvos inžinierius statybininkas.
Biografija
Gimė kelių inžinieriaus Vladislovo Martinaičio ir lietuvių kilmės rostovietės Tatjanos Aliochinos šeimoje. Augo keturių vaikų šeimoje (sesuo Eugenija (g. 1945 m.), broliai Aleksandras (g. 1950 m.), Petras (g. 1954 m.)). Pasibaigus karui, šeima sugrįžo į Lietuvą ir apsigyveno Kaune, o 1954 m. rudenį persikėlė į Vilnių. 1957 m. baigė Vilniaus 6-ąją vidurinę mokyklą. 1957–1962 m. statybos inžinerijos studijos Kauno Politechnikos institute, įgytas pramoninės ir civilinės statybos inžinieriaus-statybininko diplomas.
1962–1965 m. darbas meistru ir darbų vykdytoju Jonavos azotinių trąšų gamyklos pirmosios eilės statyboje.
1965–1991 m. darbas statybos ir montavimo treste "Vilniaus Statyba": 1965-1966 m. – statybos valdybos Nr. 1 vyriausiasis darbų vykdytojas, 1966-1968 m. – statybos valdybos Nr. 6 viršininkas, 1968-1972 m. – statybos valdybos Nr. 2 viršininko pavaduotojas, 1972-1976 m. – statybos valdybos Nr. 4 vyriausiasis inžinierius, 1976-1987 m. statybos valdybos Nr. 4 viršininkas, nuo 1987 m. – statybos valdybos Nr. 2 vadovas.
Statė: Vilniaus Sporto rūmus (1965–1971); Spaudos rūmus (užbaigta 1985 m.); Vilniaus taksi parką; Naujosios Vilnios gyvenamųjų namų kvartalus "Vilnelė" ir "Linksmoji" bei šio rajono gamyklų „Spalis“ ir „Spalio 40-mečio“ cechus; „Žalgirio“, „ENIMS “, „Neris“, Statybos apdailos mašinų gamyklas; Juodšilių paukštyno kompleksą (1972-1976). Taip pat statė statybos kombinatą „Silikatas“, Respublikinį karinį komisariatą Vilniuje (užbaigtas 1984 m.); Nemenčinėje – Lietuvos TSR Ministrų Tarybos žinybinį kvartalą „Gėla”, [http://pamirsta.lt/rezervinis-rysiu-centras/ objektą Nr. "1975"], LTSR Ryšių ministerijos atsarginį ryšių punktą (Objektas Nr. 523) (Rezervinis ryšių centras Nemenčinės rajone), Nemenčinės miesto biologinio valymo įrenginius; bei kitus objektus.
1991–1998 m. Vadovavo savo įkurtai įmonei UAB „Delos“ ir buvo nepriklausomas ekspertas Jungtinių Tautų Organizacijos atstovybėje Lietuvoje.
1997-1998 m. Pabėgėlių priėmimo centro Rukloje statybos darbų techninis prižiūrėtojas.
1999-2002 m. – AB „Lietuvos geležinkeliai“ Kapitalinės statybos skyriaus techninės priežiūros inžinierius ir vyriausiasis specialistas. Prižiūrėjo Kenos ir Kybartų geležinkelio kelių rekonstrukciją ir modernizavimą bei kitų infrastruktūros objektų statybas.
Jurijus Martinaitis dalyvavo ir visuomeninėje veikloje - penkis kartus buvo Naujosios Vilnios rajono Liaudies Deputatų Tarybos narys.
Mirė 2012 m. lapkričio 25 d., sulaukęs 72 metų. Palaidotas Vilniuje, Saltoniškių kapinėse.
Šeima
1970-05-08 d. vedė Liljaną Zykaitę. Vaikai: Vytautas (g. 1974), Renata (g. 1976–1980), Laima (g. 1989).
Norvegijos futbolo varžybos 1972 m.
Norvegijos futbolo varžybos 1972 m.
Mirkliškės (Pastovys)
Mirkliškės  – kaimas šiaurės vakarų Baltarusijoje, 19 km į šiaurės vakarus nuo Kamojų, prie pat sienos su Lietuva.
Nužudyk mane bučiniais
Nužudyk mane bučiniais – 1968 m. Italijoje sukurta komedija.
Turinys
Marino ir Marisa, abu iš nedidelių Italijos kaimelių, susitiko Romoje vykusiame festivalyje, kuriame Marino beviltiškai įsimylėjo merginą. Negalėdamas jos pamiršti, Marino rado jos adresą ir atvyko, ketindamas pasipiršti. Po kurio laiko pastaroji nusprendė, kad Marino jai nėra tinkamas vaikinas ir pabėgo į Romą. Šis sekė iš paskos, tačiau niekaip negalėjo rasti jos pėdsakų. Kai galiausiai jam tai pavyko, Marisa jau buvo ištekėjusi už pasiturinčio vyriškio Umberto.
San Marino futbolo varžybos 2009–2010 m.
San Marino futbolo varžybos 2009–2010 m.
UR La Louvière Centre
Union Royale La Louvière Centre arba UR La Louvière Centre – Belgijos futbolo klubas iš La Luvjero.
Istorija
Klubo ištakos siekia 1922 m. Kitados turėjo profesionalaus klubo statusą ir rungtyniavę antros pakopos pirmenybėse, o vėliau iškrito į žemesnį pakopą ir žaidė trečioje pakopoje.
San Marino futbolo varžybos 2009–2010 m.
2009–2010 m. Campionato Sammarinese di Calcio
Tai buvo 25–asis.
Dalyviai
15 dalyvių. Suskirstytų į dvi grupes. A ir B grupių geriausios komandos žaidžia antrame etape, atkrintamosiose dėl čempiono vardo.
Žilvinas Vingelis
Žilvinas Vingelis (g. 1993 m. spalio 14 d. Kaune) – teatro režisierius.
Biografija
Gimė Kaune. 2012 m. baigė Kauno „Aušros” gimnaziją. 2012 m. audiovizualinių studijų centre ,,Kurkuria” baigė klasikinės gitaros specialybę. 2016 m. baigė teatro režisūros bakalauro studijas Lietuvos muzikos ir teatro akademijoje (kurso vadovas G. Varnas). 2018 m. baigė teatro režisūros magistro studijas LMTA (kurso vadovas G. Varnas). 2017–2019 m. VšĮ „Baltijos kamerinis operos teatras" meno vadovas ir režisierius. 2020 m. kovą su kolegomis įkūrė nepriklausomą vizualinių eksperimentų teatrą „Kosmos Theatre", kuriame dirba meno vadovu, kuria spektaklius, instaliacijas, įvairių formatų vaizdo ir garso patirtis. Nuo 2020 m. balandžio Vilniaus teatro „Lėlė" kūrybinių programų koordinatorius. Nuo 2021 m. LMTA doktorantas (vadovai doc. dr. O. Lapina, prof. dr. R. Vasinauskaitė).
Kūrybinė ir pedagoginė veikla
Režisavo spektaklius Nacionaliniame Kauno dramos teatre, Vilniaus teatre „Lėlė", kultūros bare „Kablys", Baltijos kameriniame operos teatre, Kauno kameriniame teatre, VDU teatre, teatre „Utopia", „Kosmos Theatre", Lietuvos muzikos ir teatro akademijoje. Kai kuriems savo spektakliams pats kūrė dramaturgiją ir scenografiją. 2017 m. paviešino teatrinį manifestą skirtą vizualinio teatro Lietuvoje vystymuisi. Nuo 2019 m. kasmetinių tarptautinių vizualinio teatro dirbtuvių „Kosmos LAB" meno vadovas. Nuo 2020 m. LMTA dėstytojas. Eksperimentuoja kultūrinių inovacijų srityje – Virtualios Realybės (filmai „Nepažįstamoji", „Your Dream"), mobilių programėlių („Kosmos app") bei internetinio meno („#Protestas") formatuose. Nuo 2021 m. Vilniaus teatre „Lėlė" vykstančios eksperimentinio šiuolaikinio lėlių ir objektų teatro kūrybinės laboratorijos „SurReality Check" koordinatorius. Nuo 2017 m., kaip scenaristas ir režisierius, bendradarbiauja su videogamybos studijomis „Pixel studio”, „Insane videoagency.lt” bei XR turinio ir interaktyvių sprendimų įmone „Gluk Media". Pandemijos laikotarpiu su kūrybine grupe buvo apdovanotas „Auksiniu scenos kryžiumi" už pirmą internetinį spektaklį Lietuvoje „#Protestas".
Muzikinė veikla
Mokydamasis gimnazijoje grojo grupėje „Akustinis Fotelis“, vedė įvairius kultūros ir meno renginius. 2010–2011 m. vienas iš jaunimo muzikos festivalio ,,Po Festivalio" organizatorių. Pauuglystėje rengė solinius koncertus, dalyvavo autorinės muzikos, dainų kūrėjų ir dainuojamosios poezijos konkursuose. 2013–2015 m. su LMTA kurso draugais aktoriais Gyčiu Laskovu ir Aurimu Bačinsku pasirodydavo su grupe „Už Ačiū“.
Liepsnojanti dykuma
Siužetas
Grupė nusikaltėlių dykumoje įvykdo apiplėšimą ir pasisavina džipą, prikrautą pinigų. Vis tik jiems neilgai tenka džiaugtis grobiu nes dykumoje pasirodo paslaptingi raiteliai, užpuolantys ir išžudantys užpuolikus. Vėliau jauna moteris tampa jų auka, kaip ir trejetas vyrų, išsirengusių į „lobių medžioklę“.
Bette Midler
Bette Midler (g. 1945 m. gruodžio 1 d.) – iš Havajų kilusi amerikiečių aktorė ir dainininkė. Keturių „Auksinių gaublių“, trijų „Emmy“ ir specialaus „Tony“ prizo savininkė.
Mirkliškės (Smurgainys)
Istorija
XIX a. Mirkliškės buvo kaimas Ašmenos apskrityje.
Ūžėniškės
Ūžėniškės – kaimas Zarasų rajono savivaldybėje, 9 km į vakarus nuo Salako, prie Ligajų ežero, Gražutės regioniniame parke, prie kelio. Stūkso Ūžėniškių piliakalnis. Yra kaimo turizmo sodyba.
Gyventojai
thumb|left|240px|Ūžėniškių kryžius
Kampong Čnangas
Kampong Čnangas  – miestas centrinėje Kambodžoje, į šiaurės vakarus nuo Pnompenio, greta vietos, kur Tonlesapo upė (Mekongo intakas) išteka iš Tonlesapo ežero. Provincijos centras. Yra upių uostas. Pro Kampongčnangą eina Pnompenio-Bankoko geležinkelis ir plentas.
Statybinių medžiagų (plytų), maisto (ryžių valymo, cukraus), tekstilės (medvilnės) pramonė. Apylinkėse auginami ryžiai.
Rokiškio apylinkė (Rokiškis)
Rokiškio apylinkė – Lietuvos TSR administracinis-teritorinis vienetas šiaurės rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Rokiškio valsčiuje, 1950 m. priskirta naujam Rokiškio rajonui. 1954 m. prijungtos dalis Baraišių apylinkės, dalis Laibgalių apylinkės, dalis Deksnių apylinkės, dalis Lukštų apylinkės ir dalis Vyžeičių apylinkės, 1963 m. – Skemų apylinkė, dalis Audronių apylinkės, dalis Didsodės apylinkės ir dalis Moškėnų apylinkės, 1988 m. – dalis Čedasų apylinkės.
Lina Čeriazova
Lina Čeriazova (1968 m. lapkričio 1 d. – 2019 m. kovo 23 d.) – Uzbekijos akrobatinio slidinėjimo sportininkė. Pirmoji Uzbekijos olimpinė čempionė žiemos olimpinėse žaidynėse.
Biografija
Lilehameryje vykusiose 1994 m. žiemos olimpinėse žaidynėse Uzbekijai atstovavusi Čeriazova dalyvavo akrobatinio slidinėjimo varžybose. Pirmą kartą vykusiose moterų akrobatikos varžybose sportininkė tapo olimpine čempione. Tai buvo pirmasis šalies medalis olimpinėse žaidynėse.
1998 m. žiemos olimpinėse žaidynėse moterų akrobatikos rungtyje užimta 13 vieta.
Kolding IF Fodbold (moterys)
Kolding IF Fodbold – Danijos futbolo klubas iš Koldingo. Šis straipsnis apie Danijos moterų futbolo komandą, kuri rungtyniauja Elitedivisionen.
Istorija
2007 m. Kolding IF, Nr. Bjært Strandhuse IF ir Kolding Boldklub susibūrė kaip viena komanda ir tapo Kolding FCQ. Bendradarbiavimas truko vienerius metus.
Vėlesniais metais Nr. Bjært Strandhuse IF ir Kolding Boldklub tęsė veiklą naudodami KoldingQ žymenį. „KoldingQ“ tapo uždarąja akcine bendrove, kurios savininkais buvo „Kolding Boldklub“.
Nepriklausomas KoldingQ
2009 m. buvo suburta moterų futbolo ekipa, kuri nuo 2009–2010 m. rungtyniavo Elitedivisionen (aukščiausioje šalies lygoje).
2019 m. liepos 1 d. visuotiniuose Kolding Boldklub susirinkime buvo nuspręsta KoldingQ atskirti nuo Kolding Boldklub. Klubas tapo nepriklausoma asociacija. KoldingQ persikelė į šiaurinę miesto dalį, kur Koldingo miesto savivaldybė skyrė lėšų visiškai naujam stadionui ir treniruočių aikštelei.
„Fynske Bank“ tapo naujuoju pagrindiniu klubo rėmėju, po kurio pasikeitė ir klubo logotipas, žaidėjų marškinėliai bei įvaizdis.
Bendradarbiavimas su Kolding IF Fodbold
2021 m. rugsėjo mėn. prasidėjo bendradarbiavimas tarp Kolding Boldklub ir Kolding IF Fodbold.
Sudėtis
Atnaujinta: 2022 m. balandžio 14 d.
Liudas Vailionis
Liudas Vailionis (1886 m. sausio 13 d. Mizarai, Gardino gubernija, Rusijos imperija – 1939 m. Kaunas) – Lietuvos botanikas.
Biografija
Mokėsi Leipalingio valsčiaus mokykloje, 1899–1905 m. Lodzės klasikinėje gimnazijoje, tų pačių metų rudenį išvažiavo į Krokuvą ir ten baigė pirmąją šv. Onos gimnaziją. 1906 m. įstojo ir 1911 m. baigė Krokuvos universiteto filosofijos skyrių.
Nuo 1911 m. dirbo prof. E. Jančevskio botanikos laboratorijoje, tyrinėjo augalų anatomiją ir pas prof. E. Godlievskį – augalų fiziologiją. 1913 m. vasarą kaip prof. K. Rogoiskio asistentas dirbo universiteto dvaro augalų selekcijos stotyje. 1913 m. dėl tarnybos Rusijos imperijos kariuomenėje turėjo pertraukti darbą, bet nuo 1914 m. dirbo Plocko gubernijos bandymų stotyje. Per Pirmąjį pasaulinį karą mokytojavo Lenkijoje.
1919 m. grįžo į Lietuvą, dėstė „Saulės“ mokytojų seminarijoje, 1920 m. vienas Aukštųjų kursų Kaune organizatorių, 1921–1922 m. Aukštųjų kursų lektorius, Kauno ir Vytauto Didžiojo universiteto profesorius, 1923 m. Botanikos sodo Aukštojoje Fredoje steigėjas, vienas iš „Lietuvos botanikos žodyno“ sudarytojų.
Tado Ivanausko bendramintis, kaimynas. Ringauduose nusipirkęs žemės pasistatė sodybą, puoselėjo aplinką. Palaidotas Tabariškių kapinėse, netoli T. Ivanausko kapo.
Barbagia
Barbagia – 1969 m. sukurta kriminalinė drama, pagrįsta tikra istorija apie italų nusikaltėlį Graziano Mesina (filme jis vadinamas Graziano Kasita).
Petrovacas
Petrovacas gali reikšti šias vietoves:
Salų apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Kamajų valsčiuje, 1950 m. priskirta naujam Rokiškio rajonui. 1954 m. prijungta Vaitkūnų apylinkė ir dalis Rūdžių apylinkės. 1986 m. spalio 20 d. Salų apylinkė prijungta prie Kamajų apylinkės.
Norvegijos futbolo varžybos 1971 m.
Norvegijos futbolo varžybos 1971 m.
Finalo rungtynės
Rosenborg nugalėjo finale 4-1 ir iškovojo šalies taurę.
Norvegijos futbolo varžybos 1970 m.
Norvegijos futbolo varžybos 1970 m.
Raudonukės vakcina
Raudonukės vakcina – tai skiepas, skirtas apsisaugoti nuo raudonukės. Vakcina ima veikti parėjus maždaug dviem savaitėm po vienos dozės ir veikia maždaug 95 % pasiskiepijusių. Šalyse, kuriose pasiskiepiję daug gyventojų, raudonukės įgimto raudonukės sindromo atvejų nebepasitaiko. Jeigu populiacijoje vakcinuota mažiau vaikų, įgimtos raudonukės atvejų gali padaugėti, nes daugiau moterų sulauks vaisingo amžiaus nepasiskiepijusios arba nepersirgusios šia liga, todėl svarbu, kad būtų paskiepyta daugiau nei 80 % populiacijos.
Istorija, visuomenė ir kultūra
Raudonukės vakcina pirmą kartą registruota 1969 m. Ši vakcina įtraukta į Pasaulio sveikatos organizacijos būtinųjų vaistų sąrašą, kurį sudaro svarbiausi pagrindinės sveikatos priežiūros vaistai. 2009 m. į profilaktinių skiepų kalendorių ji buvo įtraukta daugiau nei 130 šalių. 2014 m. viena MMR vakcinos dozė didmeninės prekybos tinkle kainavo 0,24 JAV dolerio.
Jonkiškės
Jonkiškės  – kaimas šiaurės vakarų Baltarusijoje, 13 km į šiaurės vakarus nuo Kamojų, prie pat sienos su Lietuva.
Istorija
XIX a. Jonkiškės buvo palivarkas ir smuklė, taip pat seniūnijos centras Adutiškio valsčiuje.
Christos Intzidis
Christas Incidis (g. 1993 m. sausio 9 d.) – Graikijos futbolininkas, žaidžiantis gynėjo pozicijoje. Buvęs FK Palanga narys.
Karjera
Žaidėjas profesionalo karjerą pradėjo Graikijoje. Atstovavo įvairiems klubams Graikijoje, Australijoje.
2019 m. vasarį tapo FK Palanga nariu. Birželio mėn. jo klube nebeliko.
Vėlesniais metais rungtyniavo Graikijoje ir Rumunijoje.
Viber
Viber – susirašinėjimo ir garso/vaizdo pokalbių programėlė išmaniajam telefonui ir kitiems mobiliesiems įrenginiams („iPod“, „iPad“). Ji 2010 m. sukurta Izraelio kompanijos „Viber Media“, kurią vėliau nupirko Japonijos kompanija „Rakuten“.
2016 m. gruodį „Viber“ turėjo 800 mln. registruotų vartotojų.
Galimybės
Veikia Android, BlackBerry OS, iOS, Symbian, Windows Phone, Bada platformose bei kompiuteriuose su įdiegtomis Windows, OS X, Linux operacinėmis sistemomis.
Programinė įranga atlieka telefono adresų knygos sinchronizavimą ir automatiškai aptinka kontaktus, kur ši programinė įranga yra įdiegta. Programos pagalba galima skambinti per Wi-Fi ir mobiliuosius tinklus 3G ir 4G į kitus telefonus su įdiegta „Viber“ programa. Taip pat perduodami teksto pranešimai, paveikslėliai, vaizdo ir garso rinkmenos. Bendravimui naudojama didelė bazė animacinių „šypsenų“, teminių lipdukų. Taip pat galima vykdyti rinkmenų paiešką ir siuntimą iš savo bazės.
Istorija
Kompanijos įkūrėjas – Tel Avivo universiteto kompiuterijos mokslų ir vadybos absolventas Talmon Marco. 2010 m. gruodį „Viber media“ pristatė programą, kuri išmaniųjų telefonų vartotojams suteikė galimybę nemokamai skambinti ir siųsti pranešimus visame pasaulyje. Per dvejus metus (pirmaisiais metais pritraukė 37 milijonus vartotojų) „Viber“ įgijo daugiau kaip 70 milijonų vartotojų, kurie per mėnesį atliko daugiau nei 150 milijonų skambučių ir išsiuntė milijardą trumpųjų pranešimų.
2014 m. nemokamų skambučių programą „Viber“ už 900 mln. USD įsigijo Japonijos kompanija „Rakuten“, kuriai priklauso mažmeninės prekybos internetu tinklalapis „Play.com.“ Šis kompanijų derinys sukūrė „Viber“ galimybę dar labiau padidinti vartotojų skaičių jau esamuose ir naujose rinkose, nes „Rakuten“ vartotojai gali naudotis „Viber“ paslaugomis derėdamiesi dėl prekių.
Palyginimas su Skype
Programos veikimo principas panašus į rinkos senbuvės „Skype“ programą. „Viber“ skirtumai:
Sergejus Mošnikovas
Sergejus Mošnikovas (g. 1988 m. sausio 7 d.) – Estijos futbolininkas, saugas.
Karjera
Žaidėjas profesionalo karjerą pradėjo Estijoje. Atstovavo įvairiems klubams Estijoje, Lenkijoje, Suomijoje, Gudijoje ir Kazachstane.
Sveti Stefanas
Sveti Stefanas  – kurortinis miestelis Juodkalnijoje, Adrijos jūros pakrantėje, Budvos opštinoje, 5 km į pietryčius nuo Budvos. Virš 400 gyventojų. Įsikūręs nedidelėje salelėje, kuri atoslūgio metu virsta pusiasaliu. Dabar sausumą ir salą jungianti nerija nebeužliejama. Verčiamasi iš turizmo.
Sergejus Mošnikovas
Karjera Lietuvoje
2019 m. vasarį tapo FK Palanga nariu. Pirmoje sezono pusėje buvo vienas svarbiausių komandos žaidėjų.
Vasarą dauguma klubo žaidėjų paliko palangiškių komandą, tačiau estas liko. Klubą sudrebino permainos: nauji savininkai, nauja klubo vadovybė, naujas treneris ir naujai suformuota komanda, o Sergejus tapo komandos kapitonu ir senbuviu.
2019 m. rugpjūčio 12 d. pelnė įvartį XIX (19) turo rungtynėse prieš FK Panevėžys, kurios baigėsi palangiškių pralaimėjimu rezultatu 1:3. 2019 m. A lygoje sužaidė 23 rungtynėse ir pasižymėjo vienu pelnytu įvarčiu. Po sezono estas paliko komandą. Interviu duotame gimtinėje buvusį klubą pavadino blogiausiu per visą jo karjerą.
2020 m. sezonui žaidėjas ruošėsi su Paide Linnameeskond.
Valdyk, Britanija!
„Valdyk, Britanija!“ – patriotinė britų daina, kilusi iš škotų poeto Džeimso Tomsono (James Thomson) 1740 m. sukurto eilėraščio tuo pačiu pavadinimu. Dar sukūrimo metais kompozitorius Tomas Arnas (Thomas Arne) žodžiams parašė muziką. Daina dažnai siejama su Karališkuoju laivynu, bet yra naudojama ir sausumos karinių pajėgų.
Macijonėlis (12130610)
left|120px
Macijonėlis arba Didelis Macijonėlis – ežeras Lietuvoje, Švenčionių rajone, 6,5 km į pietryčius nuo Labanoro, Žeimenos miške. Ežero ilgis iš šiaurės į pietus – 0,14 km, plotis – iki 0,08 km. Altitudė 149,6 m. Krantai ištisai apaugę medžiais ir krūmais, žemi, plačiai užpelkėję – ežeras telkšo Salaičių pelkės pietrytinėje dalyje. Ežeras nenutekantis, priklauso Žeimenos upės intako Luknelės baseinui.
Už 40 m į pietus telkšo dar vienas Macijonėlio ežeras.
Malynė
left|120px
Om mani padme hum
thumb|300px|Om mani padme hum tibetietiškai
Om mani padme hum  – žymiausia budistinė mantra, praktikuojama Mahajanos budizme (ypač Tibeto budizme). Siejama su bodhisatva Avalokitešvara.
Pažodžiui ši šešių skiemenų mantra verčiama kaip „Om, brangakmenis lotoso žiede, hum“. Tačiau pati mantros reikšmė įvairių mokytojų skirtingai interpretuojama. Kiekvienam iš mantros skiemenų suteikiama dieviškoji, dvasią apvalanti reikšmė: Om – dosnumas bei kilnumas, Ma – mandagumas bei drausmingumas, Ni – kantrybė bei pakantumas, Pad – darbštumas, Me – atsižadėjimas, Hum – išmintingumas.
Pirmas rašytinis šaltinis su šia mantra – Karandavyūhos sūtra (1050 m.). Tibete Om mani padme hum dažnai užrašoma ant akmenų, popierėlis su maldos užrašu dedamas į maldos malūnėlius.
Seth MacFarlane
Setas Makfarleinas (, g. 1975 m. spalio 26 d., Konektikutas, Jungtinės Amerikos Valstijos) – amerikiečių aktorius, įgarsintojas, animatorius, prodiuseris, režisierius, muzikantas ir dainų atlikėjas. Labiausiai išgarsėjo kaip animacinių komedijų „Šeimos bičas“ ir „Amerikietiškas tėvelis“ autorius ir įgarsintojas, taip pat kaip komedijų „Tedis“ ir „Tedis 2“ režisierius ir scenaristas. 2013 metais Setas vedė 85-ąją Oskarų teikimo ceremoniją.
Anos Frank dienoraštis
Anos Frank dienoraštis ( ir The Diary of Anne Frank, ) – knyga, kurios pagrindas yra olandų kalba paauglės mergaitės Anos Frank rašytas dienoraštis, jai su šeima dvejus metus slapstantis nacių okupuotuose Nyderlanduose. Frankų slėptuvė buvo išaiškinta 1944 m. ir visi šeimos nariai buvo išsiųsti į koncentracijos stovyklas. Ana Frank 1945 m. mirė nuo šiltinės Bergeno-Belzeno koncentracijos stovykloje. Dienoraštį atrado Myp Hys, pas kurią slėpėsi Ana Frank, ir atidavė jį Anos tėvui Oto Frankui, vieninteliam žinomam konclagerį išgyvenusiam Anos Frank šeimos nariui, jau pasibaigus Antrajam pasauliniam karui. Nuo to laiko dienoraštis buvo išleistas daugiau nei 70 kalbų, įskaitant lietuvių. Pirmą kartą išleistas pavadinimu ''Het Achterhuis. Dagboekbrieven 14 Juni 1942 – 1 Augustus 1944'' 1947 m. Amsterdame. Dienoraštis sulaukė didelio susidomėjimo šį išvertus į anglų kalbą. 1952 m. JAV knygą išleido leidykla „Doubleday & Company“, o JK – „Vallentine Mitchell“. Knygos populiarumas įkvėpė scenaristus Fransą Gudrichą ir Albertą Haketą parašyti pjesę „Anos Frank dienoraštis“, pagal kurią 1959 m. pastatytas kino filmas. Knyga įtraukta į kelis geriausių XX amžiaus knygų sąrašus.
1947 m. paskelbto dienoraščio olandiškos versijos autorinės teisės baigė galioti 2016 m. sausio 1 d., praėjus 70 metų po autorės mirties, kaip tai numato bendrosios Europos Sąjungos autorių teisių taisyklės. Nuo to laiko dienoraštis originalo kalba (olandiškai) buvo paskelbtas internete.
1997 m. išverstas į lietuvių kalbą.
Justas Raziūnas
Justas Raziūnas – futbolo žaidėjas iš Lietuvos, žaidžiantis gynėjo pozicijoje.
Klubinė karjera
Karjerą kaip profesionalas pradėjo 2013 m., kai žaidė FC Šiauliai. Už šiauliečius sužaidė 43 rungtynes A lygoje.
2015 m. atstovavo FK Atlantas Klaipėda. Už klaipėdiečius sužaidė 43 rungtynes A lygoje.
Nuo 2018 m. žaidė už FK Palanga. 2019 m. vasarą žaidėjas paliko FK Palanga.
Garbės teismas
Garbės teismas – organizacijos arba profesinės bendruomenės savivaldos institucija, nagrinėjanti klausimus dėl narių drausmės (disciplinos), garbės gynimo.
Profesiniai teismai
Garbės teismus turi advokatūra, notariatas, kitų laisvųjų profesijų korporacijos. Jie nagrinėja drausmės bylas ir prašymus dėl  garbės gynimo. Sudaromi 3-5 metams iš kelių (3-9) renkamų ar skiriamų narių. Pvz., į Teisėjų garbės teismą Lietuvoje po 2 narius iš Aukščiausiojo Teismo, Apeliacinio teismo ir Vyriausiojo administracinio teismo, 3 narius iš visų apygardų administracinių teismų, apygardų teismų ir apylinkių teismų teisėjų į Teisėjų garbės teismą renka Teisėjų taryba. Teisėjų garbės teismo nariai išsirenka šio teismo pirmininką ir pirmininko pavaduotoją.
Vasylkivas
Vasylkivas  – srities pavaldumo miestas Ukrainoje, Kijevo srityje, 25 km į pietvakarius nuo Kijevo, prie Stuhnos upės; rajono centras. Praeina Kijevo–Odesos plentas, yra geležinkelio stotis. Maisto (duonos) pramonė, metalo apdirbimas. Yra Šv. Mykolo cerkvė, Antonijaus ir Teodosijaus soboras, XIX a. medinė cerkvė, buv. sinagoga, kultūros namai. Veikia aviacijos universiteto kolegija.
Istorija
Vietovė gyvenama nuo senovės. 988 m. Vladimiro Sviatoslavičiaus nurodymu pastatyta Vasiliovo tvirtovė, skirta Kijevo gynybai nuo klajoklių. 996 m. čia Rusios kunigaikštis pralaimėjo pečenegams. Vėliau pastatyta medinė cerkvė, bet 1240 m. sunaikinta mongolų. 1157 m. atiteko Vasilkai Jurjevui, dėl to pradėtas vadinti Vasilkovu. 1586 m. suteiktos Magdeburgo teisės. 1796 m. Rusijos imperijoje tapo apskrities centru.
Erkinio encefalito vakcina
Erkinio encefalito vakcina – tai skiepas, skirtas apsaugoti nuo susirgimo erkiniu encefalitu. Ši liga daugiausia paplitusi Vidurio ir Rytų Europoje bei Šiaurės Azijoje. Daugiau nei 87 % paskiepytųjų įgyja imunitetą. Šia vakcina po užsikrėtusios erkės įkandimo neskiepijama. Vakcina leidžiama į raumenis.
Rekomendacijos
Pasaulio sveikatos organizacija (PSO) rekomenduoja šia vakcina skiepyti visus žmones srityse, kuriose liga pasitaiko dažnai, kitose vietose skiepyti rekomenduojama tik priklausančius didelės rizikos grupei. Pradinį imunizavimą rekomenduojama atlikti trimis dozėmis, o paskui revakcinuoti kas trejus–penkerius metus. Atsižvelgiant į vakcinos formą, skiepyti galima vyresnius nei vienų arba trejų metų amžiaus vaikus.